Skudeneshavn Internasjonale Litteratur- og Kulturfestival

Skudeneshavn Internasjonale Litteratur- og Kulturfestival (SILK) er en litteraturfestival som arrangeres i Skudeneshavn på Karmøy den første helgen i november hvert år. Festivalen ble avholdt første gang i 2010, og feirer derfor 10-årsjubileum i 2019.

Festivalens mål er å spre leseglede til mennesker i alle aldersgrupper. Festivalarrangørene samarbeider med skoler, bibliotek og en rekke organisasjoner i Karmøy og Nord-Rogaland.

SILK har inngått et internasjonalt samarbeid for årene 2017-2021, med fire europeiske festivaler og to utdanningsinstitusjoner som samarbeidspartnere. Dette er en del av EUs Creative Europe-program READ ON.

SILKs organisasjon har et faglitterært råd som bistår i sammensetningen av festivalprogrammet. Blant rådets medlemmer per 2018 er forfatterne Tom Egeland og Bjørn Sortland. En rekke norske og utenlandske forfattere har besøkt SILK i årenes løp. Også en rekke kjente artister har opptrådt med konserter i ulike formater.

Referanser

Eksterne lenker
 silkfestival.no Besøkt 17. januar 2019

Litteraturfestivaler i Norge
Festivaler i Rogaland
Kultur i Karmøy
Repeterende arrangementer etablert i 2010